Varebeskrivelse Tarifering (KN-kode) Begrundelse

(1) (2) (3)

1. Et håndholdt batteridrevet apparat, sammenklappeligt, der måler 8,7 cm (L) × 5,4 cm (B) × 1,8 cm (T) og i samme kabinet indeholder: — et alfanumerisk tastatur, af den art der anvendes i telefoner til celleopdelt netværk — et farvedisplay af typen med flydende krystalanordninger (LCD) med skærmdiagonal på ca. 5 cm (2 tommer) — et rektangulært farvedisplay af LCD-typen med skærmdiagonal på 2 cm (0,8 tommer) — et 2 megapixel digitalkamera med digital zoom — en spalte til et kort med ikke-flygtig halvlederhukommelse, der ikke overstiger 4 GB, og — en USB-port (Universal Serial Bus) til opladning af batteriet, overførsel af data og tilslutning af øretelefoner. Apparatet består af følgende: — en mikroprocessor — mikrofon og højttaler — indbygget hukommelse på 128 MB, og — en fjernsynsmodtager af DVB-T-typen. Apparatet har et integreret operativsystem til mobiltelefoni over celleopdelt netværk, som kan aktiveres, når der sættes et SIM-kort i apparatet. Apparatet har følgende funktioner: — mobiltelefoni over celleopdelt netværk — trådløs transmission og modtagelse af billeder og andre data (såsom SMS (Short Message Service), MMS (Multimedia Messaging Service), e-mail mv.) — optagelse og gengivelse af lyd, billeder og video samt — modtagelse af fjernsynssignaler (DVB-T). Apparatet kan tillige anvende andre trådløse kommunikationsprotokoller som f.eks. »Bluetooth«. 8517 12 00 Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI samt teksten til KN-kode 8517 og 8517 12 00. Apparatet er en kombineret maskine, der består af forskellige komponenter. Da apparatet er beregnet til at blive forsynet med et SIM-kort (Subscriber Identity Module), og da mobiltelefonifunktionen automatisk får forrang, når apparatet forsynes med et aktiveret SIM-kort (f.eks. får indkommende opkald forrang over alle andre benyttede funktioner), anses apparatets hovedfunktion i henhold til bestemmelse 3 til afsnit XVI for at være mobiltelefoni over celleopdelt netværk, jf. pos. 8517 (pos. 8517 12 00). Apparatet tariferes derfor under pos. 8517 12 00 som en telefon til celleopdelt netværk i overensstemmelse med den komponent, der udfører apparatets hovedfunktion.

2. Et håndholdt batteridrevet apparat, sammenklappeligt, der måler 10,9 cm (L) × 5,9 cm (B) × 1,9 cm (T) og i samme kabinet indeholder: — et farvedisplay af typen med flydende krystalanordninger (LCD) med skærmdiagonal på ca. 7 cm (2,8 tommer), som indeholder et alfanumerisk tastatur med berøringsfølsom skærm — et 1,92 megapixel digitalkamera med optisk zoom — en spalte til et kort med ikke-flygtig halvlederhukommelse, der ikke overstiger 4 GB — en USB-port (Universal Serial Bus), og — en port til opladning af batteriet. Apparatet består af følgende: — en mikroprocessor — mikrofon og højttaler — et indbygget læse/skrivelager (RAM) med en kapacitet på 64 MB — et indbygget elektrisk sletbart programmerbart læselager (EEPROM) med en kapacitet på 256 MB — en antenne til modtagelse af radionavigeringssignaler fra satellitter, og — et GPS-modul (Global Positioning System). Apparatet har et integreret operativsystem til mobiltelefoni over celleopdelt netværk, som kan aktiveres, når der sættes et SIM-kort i apparatet. Apparatet har følgende funktioner: — mobiltelefoni over celleopdelt netværk — trådløs transmission og modtagelse af billeder og andre data (såsom SMS (Short Message Service), MMS (Multimedia Messaging Service), e-mail mv.) — personlig dataassistent (PDA) — optagelse og gengivelse af lyd, billeder og video samt — et radiobaseret satellitnavigationssystem i form af et globalt positioneringssystem (GPS). Apparatet kan tillige anvende andre trådløse kommunikationsprotokoller som f.eks. »Bluetooth« og trådløst lokalnet (Local Area Network) (802.11b + g). 8517 12 00 Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI samt teksten til KN-kode 8517 og 8517 12 00. Apparatet er en kombineret maskine, der består af forskellige komponenter. Da apparatet er beregnet til at blive forsynet med et SIM-kort (Subscriber Identity Module), og da mobiltelefonifunktionen automatisk får forrang, når apparatet forsynes med et aktiveret SIM-kort (f.eks. får indkommende opkald forrang over alle andre benyttede funktioner), anses apparatets hovedfunktion i henhold til bestemmelse 3 til afsnit XVI for at være mobiltelefoni over celleopdelt netværk, jf. pos. 8517 (pos. 8517 12 00). Apparatet tariferes derfor under pos. 8517 12 00 som en telefon til celleopdelt netværk i overensstemmelse med den komponent, der udfører apparatets hovedfunktion.